на АИО гарантира, че множествата от данни за процедури за полети по прибори, ако са налични, се предоставят в съответствие с точка AIS.TR.370.
 РАЗДЕЛ 4 — РАЗПРОСТРАНЕНИЕ И ПРЕДПОЛЕТНО-ИНФОРМАЦИОННО ОБСЛУЖВАНЕ
 AIS.OR.400 Услуги по разпространение
 Доставчикът на АИО:
 а)
 разпространява наличните аеронавигационни информационни продукти на ползвателите при поискване;
 б)
 предоставя сборника АИП, измененията в него, допълненията към него, NOTAM и AIC по най-експедитивния начин;
 в)
 гарантира, че NOTAM се разпространяват чрез аеронавигационното неподвижно обслужване (AFS), когато е възможно;
 г)
 гарантира, че международният обмен на NOTAM се осъществява само по взаимно съгласие между международните служби NOTAM и съответните мултинационални органи, обработващи NOTAM; и
 д)
 организира, при необходимост, издаването и получаването на NOTAM, разпространявани по телекомуникационен път, така че да бъдат удовлетворени експлоатационните изисквания.
 AIS.OR.405 Предполетно-информационно обслужване
 Доставчикът на АИО гарантира, че:
 а)
 аеронавигационната информация, отнасяща се до етапите от маршрута, които започват от дадено летище/вертолетно летище, се предоставя на персонала, извършващ полети, включително на летателния екипаж и на службите, отговарящи за предполетната информация; и
 б)
 аеронавигационната информация, предоставяна за целите на предполетното планиране, включва информация от оперативно значение, извлечена от аеронавигационните информационни продукти.
 РАЗДЕЛ 5 — АКТУАЛИЗИРАНЕ НА АЕРОНАНАВИГАЦИОННИТЕ ИНФОРМАЦИОННИ ПРОДУКТИ
 AIS.OR.500 Общи положения — Актуализиране на аеронавигационните информационни продукти
 Доставчикът на АИО гарантира, че аеронавигационните данни и аеронавигационната информация са изменят или преиздават, за да бъдат винаги актуални.
 AIS.OR.505 Регулиране и контрол на аеронавигационната информация (AIRAC)
 Доставчикът на АИО гарантира, че информацията относно обстоятелствата, изброени в точка AIS.OR.505, буква а), се разпространява чрез системата AIRAC;
 Доставчикът на АИО гарантира, че:
 (1)
 информацията, нотифицирана чрез системата AIRAC, остава непроменена поне в продължение на 28 дни след датата на влизане в сила на AIRAC, освен ако съобщеното обстоятелство е временно и няма да продължи през целия период;
 (2)
 информация, осигурявана чрез системата AIRAC, се разпространява/предоставя, така че да достигне до получателите поне 28 дни преди датата на влизане в сила на AIRAC; и
 (3)
 дати на въвеждане, различни от датите на влизане в сила на AIRAC, не се ползват за предварително планирани промени от значение за експлоатацията, при които се изисква картографска работа и/или актуализиране на навигационните бази данни.
 AIS.OR.510 NOTAM
 Доставчикът на АИО:
 а)
 гарантира, че NOTAM се предоставят в съответствие с точка AIS.TR.510; и
 б)
 изпраща NOTAM за промяна на АИП (trigger NOTAM), както е посочено в точка AIS.TR.510, буква е) при публикуване на изменение или допълнение към сборник АИП съгласно процедурите на AIRAC.
 AIS.OR.515 Актуализиране на множествата от данни
 Доставчикът на АИО:
 а)
 изменя или преиздава множествата от данни толкова често, колкото е необходимо, за да бъдат винаги актуални; и
 б)
 издава постоянни промени и временни промени с дългосрочен характер — три месеца или повече — предоставяни във вид на цифрови данни във формата на пълни множества от данни и/или частични множества, в които се отразяват само разликите в сравнение с по-рано издадени пълни множества от данни.
 РАЗДЕЛ 6 — ИЗИСКВАНИЯ ОТНОСНО ПЕРСОНАЛА
 AIS.OR.600 Общи изисквания
 В допълнение към точка ATM/ANS.OR.B.005, буква а), точка 6 от приложение III доставчикът на АИО гарантира, че персоналът, отговарящ за предоставянето на аеронавигационни данни